Nii et see veeb on veel üks koht, kus Austraaliasse tulijatele asjad puust ja punaseks tehakse. Helle-Mai ootab ka kaastöid, rändurite töökogemusi - nii et kui üles tähendada viitsid, siis  võid oma juhtumised kindlasti talle saata.  Tore ikka küll, et eestikeelseid infoallikaid tuleb juurde nagu seeni pärast vihma. Küllap on asi selles, et järjest rohkem eestlasi kipub Austraaliasse reisima. Räägitakse, et praegu elab selle mandri pinnal kümme tuhat eestlast, kuigi ise pakuks, et koos ajutiste ränduritega on rahvast kindlasti rohkem.